open-index/open-wikipedia-markdown huggingface dataset:
எபிடெட்டிக்சு

***எபிடெட்டிக்சு*** (*Epitettix*) என்பது *கிளாடோனோடினே* துணைக் குடும்பத்தைச் சேர்ந்த தரை-தட்டுப் பூச்சிகளின் (ஆர்த்தோப்டெரா: கேலிபெரா) பேரினமாகும். மேலும் இது புதிய (2023) இனக்குழு எபிடெட்டிகினியின் பொதுவானது. இப்பேரினத்தினைச் சேர்ந்த சிற்றினங்கள் மடகாசுகரிலும் ஆசியாவிலிலும் காணப்படுகின்றன.

## சிற்றினங்கள்
*எபிடெட்டிக்சு* பேரினத்தில் பின்வருவன அடங்கும்: 

# *எபிடெட்டிக்சு குவிவு* (டெங், 2021)
# *எபிடெட்டிக்சு டேமர்மன்னி* குந்தர், 1939
# *எபிடெட்டிக்சு எமர்ஜினேடசு* (கான், 1843)
# *எபிடெட்டிக்சு பேடிகன்சு* குந்தர், 1938
# *எபிடெட்டிக்சு குவாங்சியென்சிசு* (ஜெங் & ஜியாங், 1994)
# *எபிடெட்டிக்சு குய்பியென்சிசு* (ஜெங் & ஜியாங், 1995)
# *எபிடெட்டிக்சு கைனனென்சிசு* (டெங், 2020)
# *எபிடெட்டிக்சு குமிலிகோலசு* குந்தர், 1938
# *எபிடெட்டிக்சு லேடிவர்டெக்சு* குந்தர், 1938
# *எபிடெட்டிக்சு லினோஷனென்சிசு* (லியாங் & ஜியாங், 2004)
# *எபிடெட்டிக்சு மிகைலோவி* ஸ்டோரோசென்கோ, 2021
# *எபிடெட்டிக்சு நிக்ரிடிபிசு* (ஜெங் & ஜியாங், 2000)
# *எபிடெட்டிக்சு ஒப்டுசசு* ஸ்டோரோஷென்கோ & டாவ்ருயெங், 2014
# *எபிடெட்டிக்சு பேரலலசு* (போட்கோர்னயா, 1986)
# *எபிடெட்டிக்சு பிம்கர்னே* (ஸ்டோரோஷென்கோ & டாவ்ருயெங், 2014)
# *எபிடெட்டிக்சு பங்டேடசு* ஹான்காக், 1907 - **வகை இனங்கள்**
# *எபிடெட்டிக்சு ஸ்பெனிஸ்கஸ்* குந்தர், 1974
# *எபிடெட்டிக்சு ஸ்ட்ரிக்டிவர்டெக்சு* (டெங், 2020)
# *எபிடெட்டிக்சு ஸ்ட்ரிகனோவா* ஸ்டோரோஷென்கோ, 2012
# *எபிடெட்டிக்சு டோருலோசினோட்டா* ஜெங் & லின், 2016
# *எபிடெட்டிக்சு துமிடசு* குந்தர், 1938
# *எபிடெட்டிக்சு யுனானென்சிசு* (ஜெங், 1995)

## மேற்கோள்கள்

## வெளியிணைப்புகள்
* 

பகுப்பு:கணுக்காலி பேரினங்கள்
தெல்டோனோடசு

**''தெல்டோனோடசு** (Deltonotus)* என்பது கிளாடோனோடினே மற்றும் கிளாடோனோடினி [[இனக்குழு (உயிரியல்)|இனக்குழுவின்]] துணைக் குடும்பத்தைச் சேர்ந்த தரைப் பூச்சிகளின் ([[நேர் சிறகிகள்|ஆர்த்தோப்டெரா]]: [[வெட்டுக்கிளி|கேலிபெரா]]) ஆசியப் பேரினமாகும். 

== சிற்றினங்கள் ==
*தெல்டோனோடசு* பேரினத்தின் கீழ் கீழ்க்கண்டச் சிற்றினங்கள் அடங்கும்: 

* *தெல்டோனோடசு கிபிசெப்சு* <small>(பொலிவர், 1902)</small>
* *தெல்டோனோடசு கைனனென்சிசு* <small>ஜெங் & லியாங், 1985</small>
* *தெல்டோனோடசு சப்குகுல்லடசு* <small>(வாக்கர், 1871)</small> – *'மாதிரி இனங்கள்*' (*தெ. டெக்டிபார்மிசு* <small>ஹான்காக்</small> என)
* *தெல்டோனோடசு வியட்நாமென்சிசு'' இசுடோரோசென்கோ, 2011

## மேற்கோள்கள்

## வெளியிணைப்புகள்
* Image and description at Rufford.org
*
ஜானக் சிங்

**ஜானக் சிங்** என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினராக உள்ளார். பீகாரில் பாஜகவின் துணைத் தலைமைச் செயலாளராக நியமிக்கப்பட்டார். சிறு வயதிலிருந்தே இவர் ராஷ்டிரிய சுயம்சேவாக் சங்கம் மற்றும் ஏபிவிபியின் செயல்பாடுகளில் ஈடுபட்டுள்ளார். 2025ஆம் ஆண்டு நடைபெற்ற பீகார் சட்டமன்றத் தேர்தலில் தரையா சட்டமன்றத் தொகுதியில் பாஜக கட்சியின் சார்பில் போட்டியிட்டு வெற்றிபெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2025
அஜய்குமார் தாங்கி

**அஜய் குமார் தாங்கி** (*Ajay Kumar Dangi*) என்பவர் இந்திய அரசியல்வாதியும் பீகார் மாநில சட்டமன்ற உறுப்பினரும் ஆவார்.  இவர் இராச்ட்ரிய ஜனதா தள கட்சியின் உறுப்பினர் ஆவார். இவர் 2025 பீகார் சட்டமன்றத் தேர்தலில் திகாரி சட்டமன்றத் தொகுதியிலில் போட்டியிட்டு வெற்றிபெற்று பீகார் சட்டமன்ற உறுப்பினராக முதல் முறையாக பதவியேற்றார்.

## தேர்தல் செயல்பாடு
### 2025

## மேற்கோள்கள்

பகுப்பு:பீகார் சட்டமன்ற உறுப்பினர்கள்
கரிசுமா ராய்

**கரிசுமா ராய்** (*Karishma Rai*) என்பவர் பீகாரைச் சேர்ந்த ஒரு இந்திய அரசியல்வாதி ஆவார். இவர் சரண் மாவட்டத்தின் பர்சா சட்டமன்றத் தொகுதியிலிருந்து பீகார் சட்டமன்ற உறுப்பினராக உள்ளார். இவர் இராச்டிரிய ஜனதா தளம் கட்சியினைச் சார்ந்தவர். 2025 பீகார் சட்டமன்றத் தேர்தலில் பர்சா சட்டமன்றத் தொகுதியில் இராச்டிரிய ஜனதா தளம் வேட்பாளராகப் போட்டியிட்டு ஐக்கிய ஜனதா தளம் கட்சியில் போட்டியிட்ட இராச்டிரிய ஜனதா தளத்திலிருந்து விலகியவரும் சட்டமன்ற உறுப்பினராகப் பதவி வகித்த சோட் லால் ரேவை தோற்கடித்தார். கரிசுமா ராய் 25,772 வாக்குகள் வித்தியாசத்தில் வெற்றி பெற்றார்.

## தேர்தல் செயல்பாடு
### 2025

## மேற்கோள்கள்

பகுப்பு:பீகார் சட்டமன்ற உறுப்பினர்கள்
வர்தூர் பிரகாசு

**வர்தூர் பிரகாசு** (*Varthur Prakash*) என்பவர் இந்தியாவின் கருநாடக மாநிலத்தைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினரான இவர் கோலார் சட்டமன்றத் தொகுதியிலிருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார்.

## அரசியல் வாழ்க்கை
2008 மற்றும் 2013 ஆம் ஆண்டுகளில் கோலார் தொகுதியில் சுயேச்சையாகப் போட்டியிட்டு இரு முறையும் சட்டமன்ற உறுப்பினராக வெற்றி பெற்றார். டி. வி. சதானந்த கவுடா அமைச்சரவையில் நெசவுத்துறை அமைச்சராகப் பணியாற்றினார். மேலும், சகதீசு செட்டர்  அமைச்சரவையிலும் அமைச்சராக இருந்தார். ஆனால், 2018 ஆம் ஆண்டு நடைபெற்ற சட்டமன்றப் பொதுத் தேர்தலில்  மூன்றாவது இடத்தைப் பிடித்து, இயே டி எசு கட்சியைச் சேர்ந்த கே. சீனிவாச கௌடாவிடம் தோல்வியடைந்தார். இவர் நம்ம காங்கிரசு கட்சியின் நிறுவனர் ஆவார். 2017 ஆம் ஆண்டு திசம்பர் மாதம் 19 ஆம் தேதி பாகல்கோட்டு மாவட்டத்தில் உள்ள கூடலசங்கமத்தில் புதிய கட்சியைத் தொடங்கினார்.

இவரின் மனைவி சியாமளா பிரகாசு 2017 ஆம் ஆண்டு சூலை மாதத்தில் டெங்கு காய்ச்சல் சந்தேகத்தின் பேரில் உயிரிழந்தார்.

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:கர்நாடக நபர்கள்
பகுப்பு:கர்நாடக அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்
பகுப்பு:கோலார் மாவட்டம்
ஈகுவார்பாளையம்

**ஈகுவார்பாளையம்** (*Eguvarpalayam*) இந்தியாவின் தமிழ்நாடு மாநிலத்திலுள்ள திருவள்ளூர்  மாவட்டத்தில் இருக்கும் ஒரு கிராமம் ஆகும். இக்கிராமம் கும்மிடிப்பூண்டி தாலுக்காவில் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஈகுவார்பாளையத்தில் 1130 குடும்பங்கள் இருந்தன. 6 வயது மற்றும் அதற்குக் குறைவான வயதுடைய குழந்தைகளைத் தவிர்த்து, மற்ற மக்கள்தொகையின் எழுத்தறிவு விகிதம் 68.02% ஆகும்.

ஈகுவார்பாளையம் கிராமத்தில் 0-6 வயதுக்குட்பட்ட குழந்தைகளின் எண்ணிக்கை 465 ஆகும்.  இது கிராமத்தின் மொத்த மக்கள் தொகையில் 11.48% ஆகும். இக்கிராமத்தின் சராசரி பாலின விகிதம் 993 ஆகும். இது தமிழ்நாட்டின் மாநில சராசரியான 996-என்பதை விடக் குறைவாகும். மக்கள் தொகை கணக்கெடுப்பின்படி ஈகுவார்பாளையத்தின் குழந்தை பாலின விகிதம் 845 ஆகும், இது தமிழ்நாட்டின் சராசரியான 943-என்பதை விடக் குறைவாகும்.

தமிழ்நாட்டுடன் ஒப்பிடும்போது ஈகுவார்பாளையம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​ஈகுவார்பாளையம் கிராமத்தின் எழுத்தறிவு விகிதம் 68.02% ஆக இருந்தது. இதில் ஆண்களின் எழுத்தறிவு விகிதம் 76.25% ஆகவும், பெண்களின் எழுத்தறிவு விகிதம் 59.91% ஆகவும் இருந்தது. 

## மேற்கோள்கள்

பகுப்பு:திருவள்ளூர் மாவட்டத்திலுள்ள ஊர்களும் நகரங்களும்
திருமுடிவாக்கம்

**திருமுடிவாக்கம்** (*Thirumudivakkam*) இந்தியாவின் தமிழ்நாடு மாநிலத்திலுள்ள  சென்னை பெருநகரத்தின் தென்மேற்குப் பகுதியில் அமைந்துள்ள ஒரு புறநகர்ப் பகுதியாகும். இந்த பகுதி காஞ்சிபுரம் மாவட்டம், சிறீபெரும்புதூர் வட்டத்தைச் சேர்ந்ததாகும். 

சிறீபெரும்புதூர் மற்றும் ஒரகடம் தொழில்துறை வழித்தடத்தில், வாகன நிறுவனங்கள் மற்றும் பலவற்றிற்கு ஆதரவளிக்கும் பல்வேறு உற்பத்திப் பிரிவுகளைக் கொண்ட சுமார் 350 குறு, சிறு மற்றும் நடுத்தர நிறுவனங்களைக் கொண்ட ஒரு தொழில்துறை வளாகம் இப்பகுதியில் அமைந்துள்ளது. 

ஊழியர்கள் மற்றும் அவர்களது குடும்பத்தினரின் நலனுக்காக, தமிழ்நாடு அரசின் மாநில இ.எசு.ஐ மருந்தகம் 2019 ஆம் ஆண்டு சூலை மாதம் 2 ஆம் தேதியன்று நிறுவப்பட்டது.

108 திவ்யத்தலங்களில் ஒன்றான திருநீர்மலை பெருமாள் கோவில் இங்கிருந்து 6 கிமீ தொலைவில் உள்ளது. குன்றத்தூர் திருமுடிவாக்கத்திலிருந்து 3 கி.மீ தொலைவில் உள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஈகுவார்பாளையத்தில் 941 குடும்பங்கள் இருந்தன. கிராமத்தின் மக்கள் தொகை 4083 ஆக இருந்தது. இம்மக்கள் தொகையில் ஆண்கள் எண்ணிக்கை 2191 ஆகவும் பெண்கள் எண்ணிக்கை 1892 ஆகவும் இருந்தது. 

திருமுடிவாக்கம் கிராமத்தில் 0-6 வயதுக்குட்பட்ட குழந்தைகளின் எண்ணிக்கை 462 ஆகும்.  இது கிராமத்தின் மொத்த மக்கள் தொகையில் 11.32% ஆகும். இக்கிராமத்தின் சராசரி பாலின விகிதம் 864 ஆகும். இது தமிழ்நாட்டின் மாநில சராசரியான 996-என்பதை விடக் குறைவாகும். மக்கள் தொகை கணக்கெடுப்பின்படி திருமுடிவாக்கத்தின் குழந்தை பாலின விகிதம் 1090 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது திருமுடிவாக்கம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​திருமுடிவாக்கத்தின்  எழுத்தறிவு விகிதம் 78.21% ஆக இருந்தது. இதில் ஆண்களின் எழுத்தறிவு விகிதம் 85.23% ஆகவும், பெண்களின் எழுத்தறிவு விகிதம் 69.84% ஆகவும் இருந்தது.

## மேற்கோள்கள்

பகுப்பு:சென்னை சுற்றுப் பகுதிகள்
அரசு கலை மற்றும் அறிவியல் கல்லூரி, ரெட்டியார்சத்திரம்

**அரசு கலை மற்றும் அறிவியல் கல்லூரி, ரெட்டியார்சத்திரம்** (*Goverment Arts and Science College, Reddiyarchathiram*) என்பது 2022-2023ஆம் கல்வி ஆண்டு முதல் தமிழ்நாட்டில் திண்டுக்கல் மாவட்டத்தில் செயல்படும் அரசு கல்லூரி ஆகும். இக்கல்லூரி மதுரை காமராஜர் பலகலைக்கழகத்துடன் இணைவு பெற்று செயல்பட்டு வருகிறது.

## கற்பிக்கப்படும் பாடங்கள்
### இளநிலை
* தமிழ்
* ஆங்கிலம்
* வேதியியல்
* வணிகவியல் 
* வணிக நிர்வாகவியல்

## மேற்கோள்கள்

பகுப்பு:திண்டுக்கல் மாவட்ட பல்கலைக்கழகங்களும் கல்லூரிகளும்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
பப்பு குமார் வர்மா

**பப்பு குமார் வர்மா** (*Pappu Kumar Verma*) இந்திய அரசியல்வாதியும் பீகார் மாநில சட்டமன்ற உறுப்பினரும் ஆவார். இவர் நிதிஷ் குமார் தலைமையிலான ஜனதா தளம் (ஐக்கிய) அரசியல் கட்சியின் உறுப்பினர் ஆவார். வர்மா பாட்னாவில் உள்ள உயர்நிலைப் பள்ளியில் 10ஆவது வகுப்பு வரை கல்வி பயின்றுள்ளார். இவர் உபேந்திர குஷ்வாகாவின் ராஷ்ட்ரிய லோக் மோர்ச்சாவுடன் தொடர்புடையவர். ஆனால் 2025 பீகார் சட்டமன்றத் தேர்தலில் குர்தா சட்டமன்றத் தொகுதியில் ஐக்கிய ஜனதா தள வேட்பாளராக நிறுத்தப்பட்டார். ராஷ்ட்ரிய ஜனதா தளத்தின் சுதய் யாதவை தோற்கடித்து 2025 சட்டமன்றத் தேர்தலில் இவர் வெற்றி பெற்றார்.   

## தேர்தல் செயல்பாடு
### 2025

Detailed Results at:
https://results.eci.gov.in/ResultAcGenNov2025/candidateswise-S04215.htm

## மேற்கோள்கள்

பகுப்பு:பீகார் சட்டமன்ற உறுப்பினர்கள்
சந்தோசு குமார் நிராலா

**சந்தோசு குமார் நிராலா** (Santosh Kumar Nirala ) என்பவர் இந்தியாவின் பீகார் மாநிலத்தின் பக்சர் மாவட்டத்தைச் சேர்ந்த இந்திய அரசியல்வாதி ஆவார். இவர் சூலை 29, 2017 முதல் 2020 வரை பீகார் போக்குவரத்து அமைச்சராகப் பணியாற்றினார். மேலும் 2010 முதல் 2020 வரை இராச்பூர் சட்டமன்றத் தொகுதியைப் பிரதிநிதித்துவப்படுத்தும் பீகார் சட்டமன்றத்தின் முன்னாள் உறுப்பினராகவும் இருந்துள்ளார்.

## அரசியல் வாழ்க்கை
நிராலா 1992இல் அரசியலில் நுழைந்தார். 2010 பீகார் சட்டமன்றத் தேர்தலில், இவர் இராச்பூர் சட்டமன்றத் தொகுதியிலிருந்து சட்டமன்ற உறுப்பினராக போட்டியிட்டு வெற்றி பெற்றார். மீண்டும் 2015 பீகார் சட்டமன்றத் தேர்தலில், இதே தொகுதியிலிருந்து மீண்டும் போட்டியிட்டு வெற்றி பெற்றார். 2014 முதல் 2017 வரை பீகார், பட்டியல் இனத்தவர் நலத் துறை அமைச்சராகவும் பதவி வகித்தார். இவர் பீகார் போக்குவரத்துத் துறை அமைச்சராகவும் பணியாற்றியுள்ளார். 2025ஆம் ஆண்டு நடைபெற்ற பீகார் சட்டமன்றத் தேர்தலில் மீண்டும் போட்டியிட்டு வெற்றிபெற்றார்.

## மேற்கோள்கள்
மனோஜ் குமார் (பீகார்)

**மனோஜ் குமார்** (*Manoj Kumar*-மனோஜ் சர்மா என்றும் அழைக்கப்படுகிறார்) என்பவர் பாரதிய ஜனதா கட்சியைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தற்போது அர்வல் சட்டமன்றத் தொகுதியிலிருந்து பீகார் சட்டமன்ற உறுப்பினராக உள்ளார். பாரதிய ஜனதா கட்சி - பீகார் பிரிவின் செய்தித் தொடர்பாளராகவும் ஊடகப் பொறுப்பாளராகவும் பணியாற்றுகிறார்.

## குடும்பம்
மனோஜ் குமார் முன்னாள் சட்டமன்ற உறுப்பினர் தேவ்குமார் சர்மாவின் மகன் ஆவார். இவரின் தந்தை தேவ்குமார் சர்மா 1985ஆம் ஆண்டு இந்திய தேசிய காங்கிரசு சார்பிலும் 2000ஆம் ஆண்டு சமதா கட்சி சார்பிலும் கோகு சட்டமன்றத் தொகுதியின் சட்டமன்ற உறுப்பினராகப் போட்டியிட்டு வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார்.

## அரசியல் வாழ்க்கை
மனோஜ் குமார் முதன்முறையாக 2015ஆம் ஆண்டு கோகு சட்டமன்றத் தொகுதியிலிருந்து பாஜக வேட்பாளராக பீகார் சட்டமன்றத்திற்குத் தேர்ந்தெடுக்கப்பட்டார்.

2020 பீகார் சட்டமன்றத் தேர்தலில், இவர் மீண்டும் கோகு சட்டமன்றத் தொகுதியில் போட்டியிட்டார். ஆனால் இராச்டிரிய ஜனதா தள வேட்பாளர் பீம் குமார் யாதவிடம் தோல்வியடைந்தார்.

2025 பீகார் சட்டமன்றத் தேர்தலில், மனோஜ் குமார் அர்வல் சட்டமன்றத் தொகுதியில் போட்டியிட்டு, மகா நந்த் சிங்கை 14,093 வாக்குகள் வித்தியாசத்தில் தோற்கடித்தார். இந்த வெற்றியின் மூலம், இவர் இரண்டாவது முறையாக பாஜக சட்டமன்ற உறுப்பினராக பீகார் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
தேவந்தி யாதவ்

**தேவந்தி யாதவ்** (*Devanti Yadav*) என்பவர் பீகாரைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2025 பீகார் சட்டமன்றத் தேர்தலில் அராரியா மாவட்டத்தில் உள்ள நர்பத்கஞ்ச் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் உறுப்பினர்.

## தேர்தல் செயல்பாடு
### 2025

## மேற்கோள்கள்

பகுப்பு:பீகார் சட்டமன்ற உறுப்பினர்கள்
கப்பூர் ஊராட்சி, நாகப்பட்டினம்

#வழிமாற்று கப்பூர் ஊராட்சி, மயிலாடுதுறை
பல்லாவரம் வெள்ளிக்கிழமை சந்தை

**பல்லாவரம் வெள்ளிக்கிழமை சந்தை** (*Pallavaram Friday Market*) இந்தியாவின் தமிழ்நாடு மாநிலத்திலுள்ள சென்னையின் புறநகர்ப் பகுதியான பல்லாவரத்தில் வாரந்தோறும் வெள்ளிக் கிழமைகளில் நடைபெறும் சந்தையாகும். பொதுவாக இது பல்லாவரம் சந்தை என்று அழைக்கப்படுகிறது. ஒவ்வொரு வெள்ளிக்கிழமையும் தமிழகத்தின் பல்வேறு மாவட்டங்களில் இருந்து வியாபாரிகள் பலர் இங்கு வந்து வியாபாரம் செய்கின்றனர். வீட்டுக்குப் பயன்படுத்தும் சமையல் பொருட்கள், காய்கறிகள், உணவுப் பொருட்கள், செடிக் கன்றுகள், விலங்குகள் மின்னணு சாதன பொருட்கள், பழமையான பொருட்கள், சிலைகள் வரை கிடைக்கும் ஒரு வணிக மையமாகச் செயல்படுகிறது. குறிப்பாக, பழங்கால நாணயங்கள் இந்த சந்தையில் உள்ள கடைகளில் பரவலாக கிடைக்கின்றன.

பல்லாவரம் சந்தை 1800-ஆம் ஆண்டுகளில் தோன்றியது. வெள்ளிக்கிழமைகளில் மட்டுமே இது திறந்திருக்கும். மேலும் உள்ளூரில் வெள்ளிக்கிழமை சந்தை என்று அழைக்கப்படுகிறது.

வடக்கு முனையில் திரிசூலம் தொடருந்து நிலையம், திரிசூலம் பேருந்து நிலையம் மற்றும் சென்னை பன்னாட்டு விமான நிலையம் ஆகியவையும், தெற்கு முனையில் பல்லாவரம் தொடருந்து  நிலையம் மற்றும் பல்லாவரம் பேருந்து நிலையம் ஆகியவையும் பல்லாவரம் வெள்ளிக்கிழமை சந்தைக்கு அருகில் அமைந்துள்ளன.

பரங்கிமலை மற்றும் பல்லாவரத்தில் உள்ள ஜிஎஸ்டி சாலையின் மறுபுறத்தில், பசார் சாலை வெள்ளிக்கிழமை சந்தைக்கு ஓர் அன்றாட மாற்றுப் பாதையாகச் செயல்படுகிறது. 

## வரலாறு
பல்லாவரம் சந்தை முதன்முதலில் பல்லாவரத்தில் உள்ள சண்டி தெருவில் ஆடு மாடுகள் விற்கும் சந்தையாக இருந்ததாகவும், சில ஆண்டுகளுக்கு முன்னர்தான் இது திரிசூலம் தொடருந்து நிலையம் அருகே பல்லாவரம் தொடருந்து நிலைய மேம்பாலத்திற்கு அருகில் உள்ள பழைய பெருஞ்சாலைக்கு மாற்றப்பட்டது என்றும் கூறப்படுகிறது.

## மேற்கோள்கள்

பகுப்பு:சென்னை சுற்றுப் பகுதிகள்
பகுப்பு:சந்தைகள்
பென்சனிலைடு

**பென்சனிலைடு** (*Benzanilide*) என்பது C6H5C(O)NHC6H5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது ஒரு வெண்மை நிற திடப்பொருளாகும். வணிக ரீதியாகக் கிடைக்கும் இதை, பென்சாயிக் அமிலத்தை அனிலினுடன் வினைபுரியச் செய்வதன் மூலம் தயாரிக்கலாம்.

## மேற்கோள்கள்


பகுப்பு:பென்சனிலைடுகள்
சாலிசிலனிலைடு

**சாலிசிலனிலைடு** (*Salicylanilide*) என்பது C13H11NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சாலிசிலிக் அமிலம் மற்றும் அனிலின் ஆகியவற்றின் அமைடாக இச்சேர்மம் கருதப்படுகிறது. ஒரு சாலிசிலமைடு மற்றும் ஒரு அனிலைடு என இரண்டு வகையாகவும் இச்சேர்மம் வகைப்படுத்தப்படுகிறது. 

சாலிசிலனிலைடின் வழிப்பொருட்கள் பல்வேறு மருந்தியல் பயன்பாடுகளைக் கொண்டுள்ளன. நிக்குளோசமைடு, ஆக்சிகுளோசனைடு மற்றும் இராபாக்சனைடு உள்ளிட்ட குளோரினேற்றப்பட்ட வழிப்பொருட்கள் புழுக்களுக்கு எதிரான மருந்தாகப் பயன்படுகின்றன. குறிப்பாக ஒட்டுண்ணித் தட்டைப்புழுக்களுக்கு எதிராகப் பயன்படுகின்றன. டைபுரோம்சலான், மெட்டாபுரோம்சலான் மற்றும் டிரைபுரோம்சலான் உள்ளிட்ட புரோமினேற்றப்பட்ட வழிப்பொருட்கள், மேற்பூச்சு பாக்டீரியா எதிர்ப்பு மற்றும் பூஞ்சை எதிர்ப்பு மருந்துகளாகப் பயன்படுத்தப்படுகின்றன.


File:Bromochlorosalicylanilide.svg | புரோமோகுளோரோசாலிசிலனிலைடு
File:Niclosamide.svg | நிக்குளோசமைடு
File:Oxyclozanide.svg | ஆக்சிகுளோசனைடு
File:Rafoxanide.svg | இராபாக்சனைடு 


## மேற்கோள்கள்


பகுப்பு:சாலிசில்லனிலைடுகள்
கட்டுமுறிவு

**கட்டுமுறிவு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது கதிரவெளிக்குத் தென்மேற்கே சுமார் 20 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
தாருகசு கேலினாரா

**தாருகசு கேலினாரா** (*Tarucus callinara*),  எனும் புள்ளி பியர்ரோட்  என்பது *லைகானிடே* குடும்பத்தினைச் சார்ந்த சிறிய பட்டாம்பூச்சி சிற்றினம் ஆகும். இது இந்தியா, மியான்மர், தாய்லாந்து ஆகிய நாடுகளில் காணப்படுகின்றது. திறந்த, உலர்ந்த வாழ்விடங்களில் காணப்படும் பொதுவான இனமாகும். இது குறுங்காடு காடுகள், பெரிய திறப்புகள், பகுதி பசுமை சுற்றுச்சூழல் காடுகள், கடலோர சமவெளிகளில் காணப்படும். இமயமலையில் இது 2,300 மீ. உயரத்தில் பதிவாகியுள்ளது.

## மேற்கோள்கள்

* 
* 
* 
* 
* 
* 

பகுப்பு:தாருகசு
பகுப்பு:பட்டாம்பூச்சிகள்
சிலந்தி ஆமை

**சிலந்தி ஆமை** (*Spider tortoise*) எனும் *பைசிசு அராக்னோயிடுசு* என்பது டெசுடூடினிடே குடும்பத்தைச் சேர்ந்த ஓர் ஆமை சிற்றினமாகும். இது மடகாசுகரில் மட்டுமே காணப்படும் அகணிய உயிரி ஆகும். *பைக்சிசு* பேரினத்தில் உள்ள இரண்டு சிற்றினங்களில் ஒன்றாகும்.

## வாழ்விடம்
இந்த ஆமைகள் தென்மேற்கு மடகாசுகரில் மட்டுமே காணப்படுகின்றன. இங்கு இவை கடலோரப் மணல் பகுதிகளின் முட்தாவரங்களில் வாழ்கின்றன.

## வாழ்க்கைச் சுழற்சியும் இனப்பெருக்கமும்
இந்த ஆமைகள் 70 ஆண்டுகள் வரை உயிர் வாழும் என்று நம்பப்படுகின்றன. இது அருகிய ஆமை. மிகக் குறைவாகவே இதனுடைய இனப்பெருக்கம் குறித்து அறியப்படுகிறது. இவை இளம் இலைகள், பூச்சி இளம் உயிரிகள், பெரிய விலங்குகளின் எச்சங்களையும் உண்கின்றன. ஈரமான காலங்களில் செயலற்று காணப்படும். இக்காலம் முடிந்த பின்னர் ஆமைகள் இனச்சேர்க்கை செய்யத் தொடங்குகின்றன. பெண் இனப்பெருக்க காலத்தில் ஒரு முட்டையை மட்டுமே இடும். மேலும் முட்டையானது சுமார் 220-250 நாட்களுக்கு அடைகாக்கப்படுகிறது. செல்லப்பிராணி வர்த்தகம், உணவுக்காக வேட்டையாடுதல் மற்றும் வாழிட அழிவு ஆகியவை ஆமை எதிர்கொள்ளும் மிகப்பெரிய அச்சுறுத்தல்கள் ஆகும்.

## பாதுகாப்பு
சிலந்தி ஆமையின் வர்த்தகம் மடகாசுகரில் சட்டவிரோதமானது. ஆனால் இவை உணவு, உடல் பாகங்கள் மற்றும் சட்டவிரோத செல்லப்பிராணிகளுக்காக பரவலாக கடத்தப்படுகின்றன.

## மேற்கோள்கள்

7. Walker, Ryan C. "The decline of the critically endangered northern Madagascar spider tortoise (pyxis arachnoides brygooi)." Herpetologica, vol. 66, no. 4, Dec. 2010, pp. 411–417, https://doi.org/10.1655/09-047.1.
ஆர்க்டிக் பெருங்கடல் ஆய்வகம்

**இந்திய ஆர்க்டிக் பெருங்கடல் ஆய்வகம்** *(IndARC)* என்பது ஆர்க்டிக் பகுதியில்  நீருக்கடியில்  நங்கூரமிடப்பட்ட முதல் இந்திய ஆய்வகம் ஆகும். இந்த ஆய்வகம் 2014 ஆம் ஆண்டு நோர்வேயின் ஸ்வால்பார்டில் உள்ள காங்ஸ்ஃப்ஜோல்டன் ஃப்ஜோர்டில் பயன்படுத்தப்பட்டது. இது நோர்வேவுக்கும் வடதுருவத்திற்கும் இடையில் உள்ளது. ஆர்க்டிக் காலநிலையானது, பருவக்காற்றில் எந்த அளவிற்கு தாக்கத்தை ஏற்படுத்துகிறது என்பதை ஆய்வு செய்வதே, இந்த ஆய்வகத்தின் ஆராய்ச்சி இலக்காகும்.

## வளர்ச்சி
இந்தியாவின் இந்த நங்கூரமிடப்பட்ட ஆய்வுக்கூடத்தை, புவி அமைப்பு அறிவியல் நிறுவனம், தேசிய துருவப் பெருங்கடல் ஆராய்ச்சி மையம்,  தேசிய பெருங்கடல் தொழில்நுட்ப நிறுவனம் ஆகிய அமைப்புகளின் அறிவியாளர்கள் ஒன்றிணைந்து வடிவமைத்து உருவாக்கினர்.

## மேற்கோள்கள்

## வெளி இணைப்புகள்
*Earth System Science Organisation 

பகுப்பு:இந்திய ஆய்வுக் கழகங்கள்
பகுப்பு:ஆய்வு நிறுவனங்கள்
மேற்கு ஆப்பிரிக்க கருப்பு ஆமை

**மேற்கு ஆப்பிரிக்க கருப்பு ஆமை** (*West African black turtle*) என்பது *பெலோமெடுசிடே* குடும்பத்தைச் சேர்ந்த ஓர் ஆமை சிற்றினமாகும். இது ஆப்பிரிக்கா, கேமரூன், எக்குவடோரியல் கினி, காபோன், நைஜீரியா ஆகிய நாடுகளில் காணப்படுகிறது.

## மேற்கோள்கள்

## நூற்பட்டியல்
* 
* 

பகுப்பு:ஆமைகள்
எசுத்தர் மதிப்பு

**எசுத்தர் மதிப்பு** (*Ester value*) என்பது கொழுப்புகள் மற்றும் எண்ணெய்களில் உள்ள எசுத்தரின் அளவைத் தீர்மானிக்க வேதியியலில் பயன்படுத்தப்படும் ஒரு பகுப்பாய்வு அளவுருவாகும்.இது ஒரு கிராம் பொருளில் உள்ள எசுத்தர் உள்ளடக்கத்தைச் சவக்காராக்கத்திற்கு உட்படுத்தத் தேவைப்படும் பொட்டாசியம் ஐதராக்சைடின் (KOH) மில்லிகிராம் அளவைக் குறிக்கிறது. மேலும் இது சவக்காராக்க மதிப்புக்கும் அமில மதிப்புக்கும் இடையிலான வேறுபாட்டிற்குச் சமமானதாகும்.

## மேலும் காண்க
* அயோடின் மதிப்பு
* டிரைகிளிசரைடு
* கொழுப்பு அமிலம்

## மேற்கோள்கள்

பகுப்பு:எசுத்தர்கள்
பகுப்பு:வேதியப் பண்புகள்
பகுப்பு:பகுப்பாய்வு வேதியியல்
பகுப்பு:கொழுமியங்கள்
எத்திலெக்சைல் டிரையசோன்

**எத்திலெக்சைல் டிரையசோன்** (*Ethylhexyltriazone*) என்பது C48H66N6O6என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சூரியனின் புற ஊதா கதிர்களில் இருந்து கதிர்வீச்சை உறிஞ்சுவதற்காக கதிரொளி தடுப்புக் களிம்புகளில் இச்சேர்மம் பயன்படுத்தப்படுகிறது. பேடன் அனிலின் மற்றும் சோடா தொழிற்சாலை என்ற செருமன் நிறுவனம் யுவினுல் டி 150 என்ற பெயரில் இச்சேர்மத்தை சந்தைப்படுத்துகிறது. எத்திலெக்சைல் டிரையசோன் 314 நானோமீட்டர் அலைநீளத்தில் அதிகபட்ச உறிஞ்சுதலைக் கொண்டுள்ளது.

## மேற்கோள்கள்

பகுப்பு:டிரையசீன்கள்
பகுப்பு:அரோமாட்டிக் அமீன்கள்
பகுப்பு:2-எத்திலெக்சைல் எசுத்தர்கள்
வீரேந்திர சிங் லோதி

**வீரேந்திர சிங் லோதி** *(Virendra Singh Lodhi)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  மார்கரா சட்டமன்றத் தொகுதியில் போட்டியிட்டு வென்றார். இத்தொகுதியானது ஏட்டா மாவட்டத்தில் அமைந்துள்ளது.
## சொந்த வாழ்க்கை
வீரேந்திர சிங் லோதி, 1970 ஆம் ஆண்டு சூலை 13 அன்று உத்தரப் பிரதேசத்தின் ஏட்டா நகரில், பிருந்தாவன் சிங் என்பவரின் இந்து லோதி குடும்பத்தில் பிறந்தார். இவர் 2000 ஆம் ஆண்டு பிப்ரவரி 12 அன்று மதுபாலாவை மணந்தார்.

## கல்வி
வீரேந்திர சிங் லோதி, டாக்டர் பீம்ராவ் அம்பேத்கர் பல்கலைக்கழகத்துடன் இணைக்கப்பட்ட ஏட்டாவில் உள்ள ஜே.எல்.என் கல்லூரியில் கலை இளங்கலைப் பட்டம் பெற்று தனது கல்வியை நிறைவு செய்தார்.

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் மார்கரா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட வீரேந்திர சிங் 101387 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சி வேட்பாளர் அமித் கௌரவை விட 17609 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
கடக்காடு

**கடக்காடு** (*Kadakkad*) என்பது இந்தியாவின் தென் மாநிலமான கேரளத்தின் பத்தனம்திட்டா மாவட்டத்தில் பந்தளத்தில் அச்சன்கோவில் ஆற்றின் கரையில் அமைந்துள்ள ஒரு நகராட்சி ஆகும் . கடக்காடு வடக்கு மற்றும் கடக்காடு தெற்கு என இரண்டு பிரிவுகளாக பிரிக்கப்பட்டுள்ளது.  பந்தளம்-பத்தனம்திட்டா சாலை கடந்து செல்லும் முக்கிய சாலை மற்றும் கடக்காடு- கைப்பட்டூர் சாலையை தேசிய நெடுஞ்சாலை சாலை தரத்திற்கு மேம்படுத்த உத்தேசிக்கப்பட்டுள்ளது.

## சொற்பிறப்பியல்
கடக்காடு என்ற பெயர் கரன் (ஒரு அசுரன் இந்த இடத்தில் வசித்து வந்தார்) மற்றும் கடு ( காடு ) என்பதிலிருந்து பெறப்பட்டது .

## வழிபாட்டு தலங்கள்
கடக்காடு சிறீ பத்ரகாளி கோயில், கடக்காடு ஜும்மா பள்ளிவாசல் ஆகியவை இங்குள்ள வழிபாட்டுத் தளங்களாகும்.

## நிறுவனங்கள்
* கரும்பு விதை பண்ணை 
* மாவட்ட மண் பரிசோதனை ஆய்வகம், கடக்காடு 

## படங்கள்

Kadakkad Sreebhadrakali Temple © Agnostos Theos ®.jpg|கடக்காடு சிறீ பத்ரகாளி அம்மன் கோவில்


## மேற்கோள்கள்

பகுப்பு:பத்தனம்திட்டா மாவட்டத்திலுள்ள கிராமங்கள்
பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
சமிமா அக்தர் லிசா

**சமிமா அக்தர் லிசா** (*ShamimaAkter Liza*) என்பவர் வங்காள தேச நாட்டைச் சேர்ந்த ஒரு சதுரங்க வீராங்கனையாவார். 1989 ஆம் ஆண்டில் இவர் பிறந்தார். 2011 ஆம் ஆண்டில் பிடே அமைப்பு வழங்கும் பன்னாட்டு சதுரங்க மாசுட்டர் பட்டத்தைப் பெற்றுள்ளார். 2005, 2010 மற்றும் 2014 ஆம் ஆண்டுகளில் வங்காளதேசத்தின் மகளிர் சதுரங்க வாகையாளர் பட்டத்தை வென்றுள்ளார்.

## சதுரங்க வாழ்க்கை
சமிமா அக்தர் லிசா 2014 ஆம் ஆண்டு நடைபெற்ற மகளிர் உலக சதுரங்க கோப்பை போட்டியில் விளையாட தகுதி பெற்றார். 2014-ஆம் ஆண்டில், பிரான்சின் கேன்சு நகரில் நடைபெற்ற 28 ஆவது கேன்சு குளிர்கால சதுரங்க விழாவில் லிசா 66 ஆவது இடத்தைப் பிடித்தார்.

## மேற்கோள்கள்

## வெளி இணைப்புகள்
* 
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:வங்காளதேச சதுரங்க வீரர்கள்
சுப்ரியா பால்

**சுப்ரியா பால்** (*Supriya Paul*) இந்தியாவைச் சேர்ந்த ஒரு தொழிலதிபர் ஆவார். 1993 ஆம் ஆண்டு செப்டம்பர் மாதம் 16 ஆம் தேதியன்று இவர் பிறந்தார். இந்திய ஊடக தளமான இயோசு சிடாக்சு தளத்தின் இணை நிறுவனராகவும் தலைமைச் செயல் அதிகாரியாகவும் இருந்தார். ஆல் யூ நீட் ஈசு  இயோசு: 21 ஆம் நூற்றாண்டு இந்தியாவில் தைரியம் மற்றும் உறுதியைப் பற்றிய கதைகள்' என்ற புத்தகத்தை எழுதியுள்ளார்.

## ஆரம்பகால வாழ்க்கை
சுப்ரியா பால் சிறீ வெங்கடேசுவரா கல்லூரியில் படித்தார். 13 ஆண்டுகள் இந்துசுத்தானி செவ்வியல் இசையைப் பயின்றார்.

## தொழில்
சோபித் பங்காவுடன் இணைந்து 2015 ஆம் ஆண்டு சனவரி மாதத்தில் இயோசு டாக்சு நிறுவனத்தை நிறுவினார். ஆல் யூ நீட் ஈசு இயோசு: 21 ஆம் நூற்றாண்டு இந்தியாவில் தைரியம் மற்றும் உறுதியின் கதைகள் என்ற புத்தகத்தை எழுதியுள்ளார்.

## விருதுகள்
2018 ஆம் ஆண்டுக்கான ஆசியாவின் 30வயதுக்குட்பட்டோருக்கான 30 பேர் பட்டியலில் இடம் பெற்றார்.
சிறந்த உள்ளடக்க உருவாக்கத்திற்கான சீதிபீப்பிள் இலக்கமுறை பெண்கள் விருது பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:இந்திய வர்த்தகர்கள்
பகுப்பு:இந்தியத் தொழிலதிபர்கள்
மார்கரா சட்டமன்றத் தொகுதி

**மார்கரா சட்டமன்றத் தொகுதி** *(Marhara Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஏட்டா மாவட்டத்தில் அமைந்துள்ளது. மார்கரா, ஏடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
சோடியம் லாரைல் சல்போ அசிட்டேட்டு

**சோடியம் லாரைல் சல்போ அசிட்டேட்டு** (*Sodium lauryl sulfoacetate*) என்பது பல சுத்தம் செய்யும் சுகாதாரப் பொருட்களில் ஓர் அயனி புறப்பரப்புச் செயலியாகப் பயன்படுத்தப்படும் ஒரு கரிமச் சேர்மமாகும். இலேத்தனோல் என்ற பெயராலும் அறியப்படுகிறது. மேலும், இச்சேர்மத்தை சோடியம் சிட்ரேட்டு/சோடியம் லாரைல் சல்ஃபோ அசிட்டேட்டு/கிளிசரால் கொண்ட மலமிளக்கிப் பொருட்களிலும் பயன்படுத்துகின்றனர்.

## மேற்கோள்கள்

பகுப்பு:எசுத்தர்கள்
தற்காப்பு (திரைப்படம்)

**தற்காப்பு** (*Tharkappu*) என்பது 2016 ஆம் ஆண்டு வெளியான ஒரு தமிழ் அதிரடித் திகில்  திரைப்படமாகும். ஆர்.பி. ரவி இயக்கியிருந்தார். எசு. செல்வமுத்து மற்றும் மஞ்சுநாத் ஆகியோர்  திரைபடத்தை தயாரித்தனர். இப்படத்தில் சக்தி வாசுதேவன் மற்றும் சமுத்திரக்கனி ஆகியோர் நடித்துள்ளனர். இப்படத்தின் இசையை எஃப். எசு. பைசல் அமைத்துள்ளார். 2016 ஆம் ஆண்டு சனவரி மாதம் 1 ஆம் தேதியன்று திரையரங்குகளில் வெளியானது.

## நடிகர்கள்
* சக்தி வாசுதேவன்-  இன்சுபெக்டர் சக்திவேலாக
* சமுத்திரக்கனி- இறையன்புவாக
* சத்தீசு கிருட்டிணன் - ஜெய்யாக
* வத்சன் சக்ரவர்த்தி- வினோவாக
* வைசாலி தீபக்- மீனுவாக
* அதிதியாக அமிதா ரங்கநாத்
* இரியாசு கான் - அர்ச்சுணாக
* கணேசாக கணேசு பிரசாத்
* கேபி ராசு

## இசை
இந்தத் திரைப்படத்திற்கு எஃப். எசு. ஃபைசல் இசையமைத்துள்ளார். அசல் ஒலிப்பதிவில் பின்வரும் பாடல்கள் இடம்பெற்றுள்ளன:

## வெளியீடும் விமர்சனமும்
தற்காப்பு  திரைப்படத்தின் முன்காட்சி 2015 ஆம் ஆண்டு திசம்பர் மாதம்  27 அன்று மலேசியாவில் வெளியிடப்பட்டது. இதைத் தொடர்ந்து அங்கு ஒரு சிறப்புத் திரையிடலும் நடைபெற்றது. இப்படம் 2016 ஆம் ஆண்டு சனவரி மாதம் 1 ஆம் தேதியன்று வெளியாகி கலவையான விமர்சனங்களைப் பெற்றது. ஒரு விமர்சகர், தற்காப்பு திரைப்படம் நன்றாகத் தொடங்கினாலும், கதை செல்லச் செல்ல அதன் வேகம் குறைகிறது . ஆனால் திருப்பங்களுக்காக ஒருமுறை பார்க்கலாம் என்று குறிப்பிட்டிருந்தார்.

## மேற்கோள்கள்

பகுப்பு:2016 தமிழ்த் திரைப்படங்கள்
நோசின் அஞ்சூம்

**நோசின் அஞ்சூம்** (*Noshin Anjum*) என்பவர் வங்காள தேச நாட்டைச் சேர்ந்த ஒரு சதுரங்க வீராங்கனையாவார். 2004 ஆம் ஆண்டில் இவர் பிறந்தார். 2019 ஆம் ஆண்டில் பிடே அமைப்பு வழங்கும் பெண் பிடே மாசுட்டர் பட்டத்தைப் பெற்றுள்ளார். 2022 ஆம் ஆண்டின் வங்காளதேச நாட்டின் மகளிர் சதுரங்க வாகையாளர் பட்டத்தை வென்றுள்ளார்.

## சதுரங்க வாழ்க்கை
2019-ஆம் ஆண்டில் நோசின் அஞ்சூம் 20 வயதுக்குட்பட்ட பெண்கள் பிரிவில் வங்காளதேச இளையோர் சதுரங்க வாகையாளர் போட்டியை வென்றார். 2022-ஆம் ஆண்டில் இவர் வங்காளதேச நாட்டின் மகளிர் சதுரங்க வாகையாளர் போட்டியை வென்றார். 2023-ஆம் ஆண்டில்  ஆசிய மண்டல சதுரங்கப் போட்டியில் 2 ஆவது இடத்தைப் பிடித்தார்.

2023-ஆம் ஆண்டில்  பாகுவில் நடைபெற்ற ஒற்றை வெளியேற்ற முறை போட்டியில் அமைந்த மகளிர் சதுரங்க உலகக் கோப்பை போட்டியில் நோசின் அஞ்சூம் பங்கேற்றார். முதல் சுற்றிலேயே இவர் போலந்து நாட்டின் பெண் கிராண்ட்மாசுட்டர் மோனிகா சோக்கோவிடம் தோல்வியடைந்தார்.

நோசின் அஞ்சூம் மகளிர் சதுரங்க ஒலிம்பியாடு போட்டிகளில் வங்காளதேச அணிக்காக விளையாடினார்.

2022-ஆம் ஆண்டு  சென்னையில் நடைபெற்ற 44ஆவது சதுரங்க ஒலிம்பியாடு (மகளிர்) சதுரங்கப் போட்டியில் இரண்டாவது பலகையில் விளையாடினார் (+7 வெற்றி, =1 சமநிலை, -4 தோல்வி)

2019 ஆம் ஆண்டில், இவருக்கு மகளிர் பிடே மாசுட்டர்  பட்டம் வழங்கப்பட்டது.

## மேற்கோள்கள்

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:வங்காளதேச சதுரங்க வீரர்கள்
எலானசு

**எலானசு** (*Elanus*) என்பது அசிப்பிட்ரிடே குடும்பத்தின் *எலனைன்* பருந்து துணைக்குடும்பத்தில் உள்ள கொன்றுண்ணி பறவைகளின் பேரினமாகும். இந்த பேரினத்தில் உள்ள நான்கு சிற்றினங்கள் பரவலாகக் காணப்படுகின்றன.

## வகைப்பாட்டியல்
*எலானசு* பேரினம் 1809ஆம் ஆண்டில் பிரான்சு விலங்கியல் நிபுணர் ஜூல்சு-சீசர் சாவிக்னியால் அறிமுகப்படுத்தப்பட்டது. இது 1789ஆம் ஆண்டில் ரெனே லூயிச் டெசுபோன்டைன்சு விவரித்த பால்கோ கேரூலியசு என்ற கருந்தோள் பருந்து சிற்றினத்திற்கு இடமளித்தது. இது இப்போது இந்த பேரினத்தின் மாதிரி இனமாகவும் ஒற்றைச் சிற்றினமாகவும் உள்ளது. இந்த பெயர் "காத்தாடி" என்பதற்கான பண்டைய கிரேக்க எலானோசு என்பதிலிருந்து வந்தது.

## விளக்கம்
*எலானசு* சிற்றினங்கள் கருப்பு இறக்கை அடையாளங்களுடன் ஒரு குறுகிய சதுர வாலுடன் பறக்கும் போது வெள்ளை மற்றும் சாம்பல் நிறத்துடன் தோன்றும் இரைவாரிச் செல்லும் பறவைகள் ஆகும். இவை கொறித்துண்ணிகள் மற்றும் பிற சிறிய பாலூட்டிகள், பறவைகள் மற்றும் பூச்சிகளுக்கான முக்கியமாக சவன்னா வாழ்விடப் பகுதிகளில் இவற்றை வேட்டையாடுகின்றன.   சில நேரங்களில் ஒரு கெசுட்ரல் போல வட்டமிடுகின்றன. முதன்மை மற்றும் இரண்டாம் நிலை இறக்கைத் துய்மயிர் மேல் மேற்பரப்பில் ஆந்தைகளைப் போல மென்மையானவை. இவை ஆந்தை போன்ற அமைதியான பறப்பதற்கும் உதவுகின்றன. எலனசு பேரினம் பாதத்தில் உள்ளடங்கிய மிகச் சிறிய செதில்களைக் கொண்டிருப்பதில் தனித்துவமானது. நகத்தின் அடிப்பகுதியில் பள்ளம் இல்லை. இவை மங்கலான வெளிச்சத்தில் கொறித்துண்ணிகளை வேட்டையாடுவதற்கு பொருத்தமான கண்பார்வை கொண்டுள்ளன. இந்த பேரினத்தில் நான்கு சிற்றினங்கள் உள்ளன. இவை அனைத்தும் சிறிய பாலூட்டிகளை, குறிப்பாக கொறித்துண்ணிகளை, திறந்த சவன்னா வாழ்விடங்களில் தேடும் போது காற்றில் வட்டமிடுகின்றன. சில காலமாக, இந்த சிற்றினங்கள் அனைத்தும் எலனசு கேரூலியசு சிற்றினத்தின் துணையினங்களாக சேர்க்கப்பட்டன. இது கருந்தோள்-பருந்து என்று அழைக்கப்படுகிறது.

எழுத்துச் சிறகு பருந்து காலனித்துவ ரீதியாக இனப்பெருக்கம் செய்கிறது. இவை இரவாடி வகையினைச் சேர்ந்தது. மற்றச் சிற்றினங்கள் பகல் நேர விலங்காக மங்கலான நேரங்களில் உலாவுகின்றன.

## குறிப்புகள்

## மேற்கோள்கள்

## பிற மூலங்கள்

*Ferguson-Lees, Christie, Franklin, Mead and Burton Raptors of the World
பென்சாயில் புளோரைடு

**பென்சாயில் புளோரைடு** (*Benzoyl fluoride*) என்பது C7H5FO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கார்பன், ஐதரசன், புளோரின் மற்றும் ஆக்சிசன் ஆகிய தனிமங்கள் சேர்ந்து இந்த அரோமாட்டிக்கு சேர்மம் உருவாகிறது. இது பென்சாயிக் அமிலத்தின் அசைல் புளோரைடாகும். முதன்முதலில் 1863 ஆம் ஆண்டில் அலெக்சாண்டர் போரோடின் என்பவரால் தனித்துப் பிரித்தெடுக்கப்பட்டது.

## தயாரிப்பு
பென்சாயில் குளோரைடு அல்லது பென்சாயிக் நீரிலியை பொட்டாசியம் புளோரைடுடன் சேர்த்து வினைபுரியச் செய்வதன் மூலமோ, அல்லது முப்புளோரோதொலுயீனை ஒரு வினையூக்கியாக நையோபியம் பெண்டாக்சைடு முன்னிலையில் ஒரு முன்னோடியாகப் பயன்படுத்துவதன் மூலமோ பென்சாயில் புளோரைடைத் தயாரிக்கலாம்.

## வேதியியல் பண்புகள்
பென்சாயில் புளோரைடு நீரில் நீராற்பகுப்பு அடைந்து பென்சாயிக் அமிலமாக மாறுகிறது. மேலும் காரங்களுடன் வினைபுரிந்து உப்புகளை உருவாக்குகிறது.:

::C6H5COF + H2O → C6H5COOH + HF
::C6H5COF + 2NaOH → C6H5COONa + NaF + H2O

## இயற்பியல் பண்புகள்
பென்சாயில் புளோரைடு என்பது நிறமற்ற திரவமாகும்.  எத்தனால், டை எத்தில் ஈதர் மற்றும் அசிட்டோன் ஆகியவற்றில் இது கரையும்.

## பயன்கள்
பென்சாயில் புளோரைடு சேர்மத்தை ஓர் அயனி திரவமாகவும் சிலிக்கோன் பலபடி  சிதைவுப் பொருளாகவும் பயன்படுத்தலாம்.

## மேலும் காண்க
*பென்சாயில் குளோரைடு
## மேற்கோள்கள்


பகுப்பு:புளோரின் சேர்மங்கள்
பகுப்பு:கார்பன் சேர்மங்கள்
பகுப்பு:ஆக்சிசன் சேர்மங்கள்
பகுப்பு:ஆக்சிபுளோரைடுகள்
பகுப்பு:புளோரோகார்பன்கள்
பகுப்பு:அசைல் புளோரைடுகள்
கா. தி. இளையகண்ணு

**கா. தி. இளையகண்ணு** (*K. T. Elayakannu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் தும்பா பகுதியினைச் சேர்ந்தவர். இளங்கலைப் பட்டம் பெற்றுள்ள இளையகண்ணு, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஏற்காடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1965 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
வி. பெருமாள்

**வி. பெருமாள்** (*V. Perumal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் பெரியகுட்டிமடுவு பகுதியினைச் சேர்ந்தவர். ஆறாவது வகுப்பு வரை கல்வி பயின்றுள்ள பெருமாள், திராவிட முன்னேற்றக் கழகத்தினைச் சார்ந்தவர். இவர், 1996ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஏற்காடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1996

## மேற்கோள்கள்

பகுப்பு:1952 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
செய்வீர் சிங்

**செய்வீர் சிங்** *(Jayveer Singh)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  மைன்புரி சட்டமன்றத் தொகுதியில் போட்டியிட்டு வென்றார். இத்தொகுதியானது மைன்புரி மாவட்டத்தில் அமைந்துள்ளது.
 
## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் மைன்புரி சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட செய்வீர் சிங் 99814 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளரான இராச்குமாரை விட 6766 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

பகுப்பு:வாழும் மக்கள்
மெலெகோசா

**மெலெகோசா** (*Melecosa*) என்பது *[[ஓநாய் சிலந்தி|லைகோசிடே]]* குடும்பத்தைச் சேர்ந்த சிலந்திகளின் பேரினமாகும். இதன் ஒரே சிற்றினம் கசக்கஸ்தான், கிர்கிசுத்தான், சீனாவில் காணப்படுகிறது.

இந்தப் பேரினம் முதன்முதலில் 2004ஆம் ஆண்டில் மருசிக், அசர்கினா, கோபோனென் ஆகியோரால் *சிபிரோகோசா அல்பினா* என்று விவரிக்கப்பட்டது. பின்னர் 2015ஆம் ஆண்டில் இதன் சொந்த பேரினத்திற்கு மாற்றப்பட்டது.

இந்த சிலந்தி 5.75 மிமீ வரை உடல் நீளமுடையது. இது சிபிரோகோசா பேரினங்களை விட குறுகிய கால்களைக் கொண்டுள்ளது. இப்பண்பு தனித்துவமாக குறிக்கப்பட்டுள்ளது.  தலைமார்பின் முன் பகுதி (கண்கள் அமைந்துள்ள இடத்தில்) இரண்டு நீளமான பழுப்பு நிற கோடுகளுடன் கருப்பு நிறத்தில் தெளிவான அடையாளங்கள் காணப்படுகிறது. தலைப்பகுதி மேலோடு வெளிர் கோடுகளுடன் பழுப்புநிறமாக உள்ளது. வயிறு கருப்பு நிறத்தில், நடுவில் ஒரு பரந்த பழுப்பு கோடுடன் உள்ளது. கால்கள் வெளிர் வளையங்களைக் கொண்டுள்ளன. இப்பண்பின் மூலம் இவை பிற சிபிரோகோசா இனங்களிலிருந்து வேறுபடுகின்றன. இவை குறைந்த எண்ணிக்கையிலான (3 அல்லது 4) வயிற்றுப்புற தசை முதுகெலும்பைக் கொண்டுள்ளன. 

## மேற்கோள்கள்

பகுப்பு:சிலந்திகள்
பகுப்பு:கணுக்காலி பேரினங்கள்
செரடாகோசா

**செரடாகோசா** (*Serratacosa*) என்பது ஓநாய் சிலந்திகளின் பேரினம் ஆகும். இது முதன்முதலில் எல். ஒய். வாங், எக்சு. ஜே. பெங் மற்றும் இசட். எசு. ஜாங் ஆகியோரால் 2021இல் விவரிக்கப்பட்டது. இது சீனாவில் மட்டுமே கண்டறியப்பட்டுள்ளது. சனவரி 2022 நிலவரப்படி இதில் மூன்று சிற்றினங்கள் மட்டுமே உள்ளன. இவை:

* *செ. இமலாயென்சிசு*
* *செ. மெடோஜென்சிசு*
* *செ. மல்டிடாண்டா*

## மேற்கோள்கள்

## மேலும் படிக்க
*
*
*

பகுப்பு:சிலந்திகள்
பகுப்பு:கணுக்காலி பேரினங்கள்
டிரைசல்பியூரைல் புளோரைடு

**டிரைசல்பியூரைல் புளோரைடு** (*Trisulfuryl fluoride*) என்பது S3O8F2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கந்தகம், புளோரின் மற்றும் ஆக்சிசன் ஆகிய தனிமங்கள் சேர்ந்து இந்த சேர்மம் உருவாகிறது.
 
## தயாரிப்பு
டிரைசல்பியூரைல் புளோரைடு சேர்மம் KBF4·4SO3-சேர்மத்தின் வெப்பச் சிதைவின் மூலமாகவோ அல்லது பொட்டாசியம் டெட்ராபுளோரோபோரேட்டை (KBF4) கந்தக மூவாக்சைடுடன் (SO3) 70 °செல்சியசு வெப்பநிலையில் வினைபுரியச் செய்வதன் மூலமாகவோ பெறப்படுகிறது.

மேலும், கந்தக மூவாக்சைடு (SO3), போரான் முப்புளோரைடு (BF3) மற்றும் 70% கந்தக அமிலம் (H2SO4) ஆகியவற்றின் வினையின் மூலம் 70 °செல்சியசு  வெப்பநிலையில் டிரைசல்பியூரைல் புளோரைடு உருவாகிறது.

## வேதிப் பண்புகள்
டிரைசல்பியூரைல் புளோரைடு ஒரு வினைத்திறன் மிக்க சேர்மமாகும். சூடுபடுத்தும்போது, ​​இது டைசல்பியூரைல் புளோரைடாகச் சிதைவடைகிறது என்பது அறியப்படுகிறது. இந்தச் சேர்மம் சோடியம் சயனோ ஐதரின் உப்பு போன்ற சில சேர்மங்களுடன் வினைபுரிந்து, மற்ற புளோரோசல்பேட்டுகளை உருவாக்குகிறது.

இது பொட்டாசியம் ஐதராக்சைடு (KOH) கரைசலில் மெதுவாக நீராற்பகுப்பு அடைகிறது:

::S3O8F2 + 4KOH -> 2KSO3F + K2SO4 + 2H2O

## இயற்பியல் பண்புகள்
இந்தச் சேர்மம் ஒரு நிறமற்ற திரவமாக உருவாகிறது. காற்றில் புகைந்து, அடர் கந்தக அமிலத்தில் கரையாமல் நிற்கிறது.

## மேலும் காண்க
*சல்பியூரைல் குளோரைடு
*இருசல்பியூரைல் குளோரைடு
*முக்கந்தகக் குளோரைடு

## மேற்கோள்கள்


பகுப்பு:புளோரின் சேர்மங்கள்
பகுப்பு:கந்தகச் சேர்மங்கள்
பகுப்பு:ஆக்சிசன் சேர்மங்கள்
பகுப்பு:ஆக்சிபுளோரைடுகள்
யாங் யாங்

**யாங் யாங்** (*Yang Yang*; சீன மொழியில் , அதாவது: "சிறிய கடல்") (பிறப்பு: செப்டம்பர் 9, 1997) என்பது ஜார்ஜியாவின் அட்லாண்டாவில் உள்ள மிருகக்காட்சிசாலையில் வாழ்ந்த ஒரு ஆண் இராட்சத பாண்டா ஆகும். இது லுன் லுனின் எனும் கரடியின் துணையாகவும், மெய் லான், ஜி லான், போ, இரட்டையர்கள் மெய் லுன் மற்றும் மெய் ஹுவான், மற்றும் இரட்டையர்கள் யா லுன் மற்றும் ஜி லுன் ஆகியோரின் தந்தையும் ஆகும்.

யாங் யாங், செங்டுவில் உள்ள ஜெயண்ட் பாண்டா இனப்பெருக்க ஆராய்ச்சி தளத்தில் பிறந்து. நவம்பர் 1999 முதல் 2024ஆம் ஆண்டின் பிற்பகுதி வரை அட்லாண்டா மிருகக்காட்சிசாலைக்கு கடனாக வழங்கப்பட்டது. நெதர்லாந்தில் உள்ள மூன்று அமைப்புகளால் "தத்தெடுக்கப்படும்" வரை, இதற்கு ஜியு ஜியு என்று பெயரிடப்பட்டது.

2024ஆம் ஆண்டில் சீனாவிற்குத் திருப்பி அனுப்பப்பட்ட, யாங் யாங், லுன் லுன் மற்றும் அவற்றின் சந்ததியினர் மிருகக்காட்சிசாலையில் இன்னும் வசிக்கின்றனர்.

## மேற்கோள்கள்

பகுப்பு:கரடிகள்
கடல் திரையரங்கம்

**கடல் திரையரங்கம்** (*Theater of the Sea*) என்பது 1946ஆம் ஆண்டு நிறுவப்பட்ட காட்சியகம் ஆகும். இது அமெரிக்காவின் புளோரிடாவின் இசுலாமோராடா கிராமத்தில் அமைந்துள்ள ஒரு கடல் பாலூட்டி பூங்கா ஆகும்.

## விளக்கம்
கடல் திரையரங்கம் முதலில் 1946இல் நிறுவப்பட்டது. இது உலகின் மிகப் பழமையான கடல் பாலூட்டி வசதிகளில் ஒன்றாகும். திரையரங்க பகுதியின் தடாகங்கள் மற்றும் வெப்பமண்டல தோட்டங்களை பாதுகாக்கிறது. இது பூர்வீக உயிரினங்களின் வாழ்விடமாக செயல்படுகிறது. இசுலாமோராடா தோட்ட முகவருடன் பணிபுரியும் போது, ​​நான்கு தீவுகளில் உள்ள கண்கவர் கடல்வாழ் உயிரினங்களைப் பற்றி பயனர் காண இயலும்.  மூன்று ஏக்கர் குளங்கள் விலங்குகள் செழிக்க 12 மில்லியன் கேலன் கடல் நீருடன் கூடுதலாக உள்ளன. திரையரங்கில் உள்ள பல விலங்குகள் இந்த அமைப்பால் மீட்கப்பட்டுள்ளன அல்லது தத்து எடுக்கப்பட்டுள்ளன.

ஓங்கில் சவாரி, கடல் சிங்கங்களை சந்திக்க அல்லது கடற்கரையில் ஓய்வெடுக்க ஆர்வமுள்ளவர்கள் காலை 9:30 மணி முதல் பார்வையிடலாம். பொது அனுமதி பார்வையாளர்களுக்கு பூங்காவின் வசதிகள் மற்றும் நிகழ்ச்சிகளுக்கு தாராளமான அணுகலை வழங்குகிறது. விலங்குகளை மேலோட்டமாகப் பார்க்க ஆர்வமுள்ளவர்கள் தனி நேரத்தை ஒதுக்கிக் கொள்ளலாம்

## மேற்கோள்கள்
மூவயோடின் புளோரோசல்பேட்டு

**மூவயோடின் புளோரோசல்பேட்டு** (*Triiodine fluorosulfate*) என்பது I3SO3F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அயோடின், கந்தகம், புளோரின், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன.

## தயாரிப்பு
அயோடின் மற்றும் அயோடின்(I) புளோரோசல்போனேட்டு ஆகியவற்றைச் சேர்த்து 85 °செல்சியசு வெப்பநிலையில் வினைபுரியச் செய்தால் மூவயோடின் புளோரோசல்பேட்டு உருவாகிறது.

::I2 + ISO3F -> I3SO3F

மேலும், அயோடின் பெராக்சிடைசல்பியூரைல் டைபுளோரைடுடன் புரியும் வினையிலும் மூவயோடின் புளோரோசல்பேட்டு உருவாகிறது:

::3I2 + S2O6F2 -> 2I3SO3F

## வேதிப் பண்புகள்
மூவயோடின் புளோரோசல்பேட்டு சேர்மம் தண்ணீரில் நன்கு நீராற்பகுப்பு அடையும். கந்தக அமிலத்தில் கரையும்.

டெட்ராபுளோரோ எத்திலீனுடன் (C2F4) வினைபுரிந்து ICF2CF2O3SF மற்றும் I2- ஆகியவற்றை உருவாக்குகிறது.

## மேலும் காண்க
*புரோமின்(I) புளோரோசல்போனேட்டு
*குளோரின் புளோரோசல்பேட்டு
*அயோடின்(I) புளோரோசல்போனேட்டு

## மேற்கோள்கள்

பகுப்பு:அயோடின் சேர்மங்கள்
பகுப்பு:புளோரோசல்போனேட்டுகள்
பகுப்பு:புளோரின் சேர்மங்கள்
பகுப்பு:கந்தகச் சேர்மங்கள்
ஊர்வன மையம்

**ஊர்வன மையம்** (*Reptile centre*) என்பது பொதுவாக உயிருள்ள ஊர்வனவற்றை பாதுகாப்பாக வைத்திருப்பதற்கும், ஊர்வனவற்றைப் பற்றி பொதுமக்களுக்குக் கற்பிப்பதற்கும் ஊர்வனவற்றைச் சேகரிப்பதற்கான கட்டுப்பாட்டு மையமாகவும் செயல்படுவதற்கும் அர்ப்பணிக்கப்பட்ட ஒரு வசதியாகும். பெரும்பாலானவை பொது அணுகல் கொண்டவை. தனியார் வணிகமாகவோ அல்லது அரசால் நிதியளிக்கப்பட்டவையாகவோ இவை நடத்தப்படுகின்றன. சில மையங்கள் விசமுடைய ஊர்வனவற்றில் விசம் குறித்த ஆராய்ச்சி ஆய்வகங்களாகக் கொண்டு செயல்படுகின்றன. மற்றவை ஊர்வனவற்றிற்காக மட்டுமே அர்ப்பணிக்கப்பட்ட தனியார் நடத்தும் உயிரியல் பூங்காக்கள் அல்லது அமைப்புகளுடன் இணைக்கப்பட்டுள்ளன.

ஆத்திரேலியாவின் ஆலிஸ் ஸ்பிரிங்ஸில் உள்ள ஊர்வன மையம் ஒரு சிறந்த உதாரணம். இது பூர்வீக ஊர்வனவற்றிற்காக அர்ப்பணிக்கப்பட்டுள்ளது. கோடைகால புல் தீ உள்ளூர் வீடுகளுக்கு அச்சுறுத்தலாக இருப்பதைத் தடுக்க, உள்ளூர் வீடுகள், முற்றங்கள் அல்லது கட்டுப்படுத்தப்பட்ட எரிப்பு திட்டத்தின் கீழ் எரிக்கப்படவிருக்கும் பகுதிகளிலிருந்து பல சேகரிக்கப்படுகின்றன. பெரும்பாலான ஊர்வன இறுதியில் மக்கள் வசிக்காத பகுதிகளுக்கு மாற்றப்படுகின்றன. ஆலிஸ் ஸ்பிரிங்ஸ் மையம் ஒரு பாம்பு அழைப்பு மையமாகவும் இரட்டிப்பாகிறது. மனிதர்கள் வசிக்கும் இடக்களிலிருந்து பிடிக்கப்படும் பாம்புகள் இம்மையக்களில் விடுவிக்கப்படுகின்றன்.

அமெரிக்காவில், கரும் மலையில் உள்ள ஊர்வன தோட்டங்கள் நாட்டின் மிகப்பெரிய ஊர்வன சேகரிப்பு பகுதிகளாகும். இது கருப்பு மலையின் மையத்தில் தெற்கு டகோட்டாவின் ரேபிட் நகரில் அமைந்துள்ளது. இது 1937இல் நிறுவப்பட்டது.

மேலும் அமெரிக்காவில், புனித அகசுடின் அலிகேட்டர் பண்ணை விலங்கியல் பூங்கா உலகின் முதலைகளின் முழுமையான தொகுப்பாகும். 1893ஆம் ஆண்டில் புனித அகசுடின் அலிகேட்டர் பண்ணை ஒரு சிறிய வசதியுடன் தொடங்கியது. இது அமெரிக்க முதலையைக் காட்சிப்படுத்துகிறது. இது விலங்கியல் பூங்காக்கள் மற்றும் மீனளங்களின் சங்க அங்கீகாரம் பெற்றது.

இல்லினாய்சு, குர்னியில் உள்ள ஊர்வன மையமான சர்ப்ப சஃபாரியில் உள்ள ஒரு பர்மிய மலைப்பாம்பு, சிறைபிடிக்கப்பட்ட நிலையில் வாழும் பாம்புகளில் மிகவும் முக்கியமானதாகக் கருதப்படுகிறது. 2005ஆம் ஆண்டில், இதன் எடை 183 கிலோகிராம்கள் (403 lb) நீளம் 8.2 மீட்டர்கள் (27 அடி) . இந்தப் பாம்பிற்கு பேபி என்று பெயரிடப்பட்டது.

## மேற்கோள்கள்

பகுப்பு:ஊர்வன
ஓநாய் பூங்கா

**ஓநாய் பூங்கா** (*Wolf Park*) என்பது அமெரிக்காவின் இந்தியானாவில் உள்ள பேட்டில் மைதானத்தில் உள்ள ஒரு இலாப நோக்கற்ற கல்வி மற்றும் ஆராய்ச்சி வசதி ஆகும். இது 1972ஆம் ஆண்டு எரிச் கிளிங்கமரால் நிறுவப்பட்டது.
ஓநாய் நடத்தை, குறிப்பாக இனப்பெருக்கம் மற்றும் இடை-தொகுதி சமூக நடத்தை பற்றிய ஆராய்ச்சி மற்றும் கருத்தரங்குகளுடன், ஓநாய் பூங்கா ஆண்டு முழுவதும் பள்ளி குழுக்கள் மற்றும் பொதுமக்களுக்கு விளக்க நிகழ்ச்சிகளை வழங்குகிறது. வார இறுதி நாட்களில் ஓநாய்களின் பிரபலமான மாலை "ஹவ்ல் நைட்" நிகழ்ச்சிகளுடன் பல்வேறு பகல் சுற்றுப்பயணங்களையும் வழங்குகிறது. இந்த பூங்காவில் நரிகள், காட்டெருமைகள் உள்ளிட்ட பிற வட அமெரிக்க இனங்களுடன் பல ஓநாய் கூட்டங்களும் உள்ளன. காட்சிகள் மற்றும் இயற்கையை ரசித்தல் ஆகியவை கொல்லைப்புற வாழ்விடங்கள் மற்றும் பூர்வீக இனங்களைப் பாதுகாப்பதில் கவனம் செலுத்துகின்றன.

இது *வுல்ஃப் பார்க், இன்க்.* திட்டத்தின் கீழ் இணைக்கப்பட்டுள்ளது.

## மேற்கோள்கள்

## வெளியிணைப்புகள்
*
நரசிங்கபுரம் (இராணிப்பேட்டை மாவட்டம்)

**நரசிங்கபுரம்** (*Narasingapuram*) இந்தியாவின் தமிழ்நாடு மாநிலம் இராணிப்பேட்டை மாவட்டத்திலுள்ள கணக்கெடுப்பில் உள்ள நகரமாகும்.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நரசிங்கபுரத்தின் மக்கள் தொகை 10,555 ஆகும். இம்மக்கள் தொகையில் ஆண்கள் 50% மற்றும் பெண்கள் 50% இருந்தனர்.  நரசிங்கபுரத்தின் சராசரி எழுத்தறிவு விகிதம் 76% ஆகும். இது தேசிய சராசரியான 59.5%-என்பதை விட அதிகமாகும். இத்தொகையில் ஆண்களின் எழுத்தறிவு 82% மற்றும் பெண்களின் எழுத்தறிவு 71% ஆகும். நரசிங்கபுரத்தில், மக்கள் தொகையில் 9% பேர் 6 வயதுக்குட்பட்டவர்களாக இருந்தனர். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நரசிங்கபுரத்தின் மக்கள் தொகை 11,454 ஆகும். இம்மக்கள் தொகையில் ஆண்கள் எண்ணிக்கை 5753 ஆகவும் பெண்கள் எண்ணிக்கை 5701 ஆகவும் இருந்தது.  நரசிங்கபுரத்தின் சராசரி எழுத்தறிவு விகிதம் 86.52% ஆகும். இது தேசிய சராசரியான 80.09%-என்பதை விட அதிகமாகும். இத்தொகையில் ஆண்களின் எழுத்தறிவு 92.11% மற்றும் பெண்களின் எழுத்தறிவு 80.91% ஆகும். நரசிங்கபுரத்தில், மக்கள் தொகையில் 8.64% பேர் 6 வயதுக்குட்பட்டவர்களாக இருந்தனர்.

2025 ஆம் ஆண்டில் நரசிங்கபுரம் கணக்கெடுப்பு நகரத்தின் தற்போதைய மதிப்பிடப்பட்ட மக்கள் தொகை தோராயமாக 16,400 ஆகும். கோவிட் 2019 காரணமாக நரசிங்கபுரம் நகரத்திற்கான 2021 ஆம் ஆண்டுக்கான திட்டமிடப்பட்ட மக்கள் தொகை கணக்கெடுப்பு ஒத்திவைக்கப்பட்டுள்ளது.

## மேற்கோள்கள்


பகுப்பு:இராணிப்பேட்டை மாவட்டத்திலுள்ள ஊர்களும் நகரங்களும்
இரவு நேர வீடு

**இரவு நேர வீடு**, (*Nocturnal house*) என்பது ஆங்கிலத்தில் **நாக்டுராமா** என்று அழைக்கப்படுகிறது. இரவு நேர வீடு என்பது மிருகக்காட்சிசாலை அல்லது ஆராய்ச்சி நிறுவனத்தில் உள்ள ஒரு கட்டிடமாகும். இங்கு இவு நேர விலங்குகள் வைக்கப்பட்டு பொதுமக்களால் பார்க்கப்படுகின்றன. இந்த வகை கட்டிடங்களின் தனித்துவமான அம்சம் என்னவென்றால், உள்ளே இருக்கும் விளக்குகள் வெளியிலிருந்து தனிமைப்படுத்தப்பட்டு தலைகீழாக மாற்றப்படுகின்றன. அதாவது பகலில் இருட்டாகவும் இரவில் வெளிச்சமாகவும் இருக்கும். பார்வையாளர்கள் மற்றும் ஆராய்ச்சியாளர்கள் பகல் நேரங்களில் இரவு நேர விலங்குகளை காணவும், படிக்க வசதியாகவும் இது உதவும்.

உட்புறமாக, ஒரு கட்டிடம் பொதுவாக விலங்குகளின் இயல்பான சூழல்களின் பிரதிகளைக் கொண்ட பல கண்ணாடிச் சுவர் உறைகளைக் கொண்டுள்ளது. குகை விலங்குகளைப் பொறுத்தவரை, இவற்றின் சுரங்கப்பாதைகள் பெரும்பாலும் 'பகுதி-கண்ணாடி' கொண்டவை, எனவே விலங்குகளை நிலத்தடியில் இருக்கும்போது அவதானிக்க முடியும்.

## குறிப்பிடத்தக்க இரவு நேர வீடுகள்
### தற்போதைய
#### அமெரிக்கா
* இரவு இராச்சியங்கள், ஒமாஹாவின் ஹென்றி டோர்லி உயிரியல் பூங்கா & மீன் காட்சியகம் ( நெப்ராஸ்கா )
* இரவு நேர கட்டிடம் மற்றும் பறவைக் கூடம், கொலம்பஸ் மிருகக்காட்சிசாலை & மீன்வளம் ( ஓஹியோ )
* இரவின் விலங்குகள், மெம்பிசு மிருகக்காட்சிசாலை ([டென்னிசி)
* ஜாகுவார் காட்டில் உள்ள வௌவால் வீடு, ஆடுபோன் மிருகக்காட்சிசாலை ([லூசியானா)
* பிரேசோஸ் பை நைட், கேமரூன் பார்க் மிருகக்காட்சிசாலை (நியூயார்க் )
* பாலைவன விளிம்பு மற்றும் பனிச் சிறுத்தை மழைக்காடு, புரூக்ஃபீல்ட் மிருகக்காட்சிசாலை]] (இலினொய்)
* இரவு வேட்டைக்காரர்கள், சின்சினாட்டி மிருகக்காட்சிசாலை மற்றும் தாவரவியல் பூங்கா (ஒகையோ)

#### மெக்சிகோ
* குவாடலஜாரா மிருகக்காட்சிசாலை

#### ஐக்கிய இராச்சியம்

* இரவு வாழ்க்கை, இலண்டன் விலங்கியல் பூங்கா
* பழ வௌவால் காடு, செஸ்டர் மிருகக்காட்சிசாலை

#### ஐரோப்பா

* பெர்லின் விலங்கியல் பூங்கா
* பிராங்பேர்ட் விலங்கியல் பூங்கா
* மாஸ்கோ உயிரியல் பூங்கா
* பிராகு உயிரியல் பூங்கா
* பிளசன் மிருகக்காட்சிசாலை
* புடாபெஸ்ட் விலங்கியல் மற்றும் தாவரவியல் பூங்கா

#### ஆஸ்திரேலியா

* நுகுவிங் நூரா, தரோங்கா உயிரியல் பூங்கா
* சிட்னி காட்டுயிர்
*  அடிலெய்டு மிருகக்காட்சிசாலை
*  பெர்த் மிருகக்காட்சிசாலை
*  டேவிட் பிளே வனவிலங்கு பூங்கா
*  ஆக்லாந்து உயிரியல் பூங்கா

#### இந்தியா
* நந்தன்கனன் விலங்கியல் பூங்கா

### முன்னாள்
#### அமெரிக்கா
* இருள் உலகம், பிராங்க்ஸ் மிருகக்காட்சிசாலை, (நியூயார்க் ) - 2009இல் மூடப்பட்டது / 2025இல் மீண்டும் திறக்கப்பட்டது.

* இரவு கண்காட்சி, உட்லேண்ட் பார்க் மிருகக்காட்சிசாலை (சியாட்டில், WA) - 2010இல் மூடப்பட்டது.

## மேற்கோள்கள்

## வெளி இணைப்புகள்
* குயின்ஸ்லாந்து சுற்றுச்சூழல் பாதுகாப்பு நிறுவனம்
* குட்ஜூஸ்.காம்

பகுப்பு:விலங்குக் காட்சிச்சாலைகள்
மானுடமையவாதம்

**மானுடமையவாதம்** (*Anthropocentrism*) ( பண்டைய கிரேக்க மொழியில் ἄνθρωπος (ஆந்த்ரோபோஸ்) "மனிதன்" மற்றும் κέντρον (கென்ட்ரான்) "மையம்" என்பதிலிருந்து வந்தது) என்பது மனிதர்கள் தான் இந்த கிரகத்தின் மையமான, மிக முக்கியமான உயிரினம் என்ற நம்பிக்கை ஆகும். இந்தச் சொல் **மனிதமையவாதம்** (*humanocentrism*) என்ற சொல்லுடன் ஒன்றுக்கொன்று மாற்றாகப் பயன்படுத்தப்பட வல்லது. மேலும் சில அறிஞர்கள் இந்தக் கருத்தை **மனித மேலாதிக்கம்** அல்லது **மனித தனிச்சிறப்புத்தன்மை** என்றும் குறிப்பிடுகின்றனர். மானுடமையவாதக் கண்ணோட்டத்தில், மனிதகுலம் இயற்கையிலிருந்து வேறுபடுத்தப்பட்டு இயற்கையினும் உயர்ந்ததாகவும் கருதப்படுகிறது. மேலும் மற்றவையனைத்தும் (விலங்குகள், தாவரங்கள், கனிம வளங்கள் போன்றவை) மனிதர்களின் பயன்பாட்டிற்காகவே தோற்றுவிக்கப்பட்ட வளங்களாகக் கருதப்படுகின்றன.

மானுடமையவாதத்தை குறைந்தது மூன்று வகையான பகுப்புகளில் வேறுபடுத்தி அறிய இயலும்: புலனுணர்வு மனிதமையவாதம் (இது "மனித புலன் உறுப்புகளிலிருந்து வரும் புலன் தரவுகளால் அறியப்படும் முன்மாதிரிகளை வகைப்படுத்துகிறது"); விளக்கவியல் மானுடமையவாதம் (இது "அறிவியல் மொழியில் 'ஹோமோ சேபியன்ஸ்' என்று அறியப்படும் மனிதனை அடிப்படையாகக் கொண்ட, அதை மையமாகக் கொண்ட அல்லது அதைச் சுற்றி ஒழுங்கமைக்கப்பட்ட முன்மாதிரிகளை வகைப்படுத்துகிறது"); மற்றும் நெறிமுறை மானுடமையவாதம் (இது "ஹோமோ சேபியன்ஸ் இன மனித வகையின் மேன்மை, அதன் திறன்கள், அதன் மதிப்புகளின் முதன்மை, [அல்லது] பேரண்டத்தில் அதன் நிலை ஆகியவற்றைப் பற்றிய அனுமானங்கள் அல்லது கூற்றுகளை முன்வைக்கும் முன்மாதிரிகளை வகைப்படுத்துகிறது").

மானுடமையவாதம் உலகை மனித மதிப்புகள் மற்றும் அனுபவங்களின் அடிப்படையில் விளக்க முயல்கிறது. இது பல நவீன மனித கலாச்சாரங்களிலும் நனவான மனிதச் செயல்களிலும் ஆழமாகப் பதிந்துள்ளதாகக் கருதப்படுகிறது. சுற்றுச்சூழல் நெறிமுறைகள் மற்றும் சுற்றுச்சூழல் மெய்யியல் ஆகிய துறைகளில் ஒரு முக்கிய கருத்தாக மானுடமையவாதம் அமைகிறது. இத்துறைகளில் மானுடச் செயற்பாடுகள் சூழலியல் மண்டலத்திற்குள் உருவாகும் பிரச்சனைகளின் மூல காரணமாக பெரும்பாலும் கருதப்படுகிறது. இருப்பினும், மனிதமையவாதத்தின் பல ஆதரவாளர்கள் இதை மறுக்கின்றனர். மாறாக, தொலைநோக்கில் உலகளாவிய சூழல் மனிதர்களுக்குத் தொடர்ந்து ஏதுவானதாக தொடரப்பட வேண்டும் என்றும், உண்மையான பிரச்சினை மானுடமையவாதம் மேலோட்டமாக இருப்பது தான் என்றும் அவர்கள் வாதிடுகின்றனர்.

## இவற்றையும் காண்க

## மேற்கோள் தரவுகள்

## மேலும் படிக்க

* Bertalanffy, Ludwig Von (1993) *General System Theory: Foundations, Development, Applications* pp.&nbsp;239–48
* Boddice, Rob (ed.) (2011) *Anthropocentrism: Humans, Animals, Environments* Leiden and Boston: Brill
*
*
*Mylius, Ben (2018). "Three Types of Anthropocentrism". ''Environmental Philosophy 15 (2):''*159-194.* 
* 
* 
*
* White, Lynn Townsend, Jr, "The Historical Roots of Our Ecologic Crisis", *Science*, Vol 155 (Number 3767), 10 March 1967, pp 1203–1207
*Human supremacism: why are animal rights activists still the "orphans of the left"?. *New Statesman America*. April 30, 2019.
*Human Supremacy: The Source of All Environmental Crises? *[[Psychology Today]]* December 25, 2021

பகுப்பு:விலங்கு நெறியியல்
பகுப்பு:விலங்குரிமை
பகுப்பு:சூழலியல் நெறியியல்
சூலாண்டியா

**சூலாண்டியா** (*Zoolandia*) என்பது பின்லாந்தின் லியோட்டாவில் அமைந்துள்ள ஒரு மிருகக்காட்சிசாலையாகும். இது துர்குவிலிருந்து வடக்கே சுமார் 20 நிமிட பயண தூரத்தில் உள்ளது. இந்த மிருகக்காட்சிசாலையில் 50 சிற்றினங்களைப் பிரதிநிதித்துவப்படுத்தும் சுமார் 160 விலங்குகள் உள்ளன.

## மேற்கோள்கள்

பகுப்பு:பின்லாந்து